Дзяржаўная установа адукацыі «Яслі-сад №1 г. Ашмяны»

Кедала В.І., выхаватель дашкольнай адукацыі

**Мы маленькія чараўнікі**

**занятак па адукацыйнай вобласці “Мастацтва”(маляванне) для дзяцей старшай групы (5-6 гадоў)**

**Праграмныя задачы:** фарміраваць уменне маляваць розныя лініі і ўмоўныя графічныя знакі з 1-3 элементаў у абмежаванай прасторы; развіваць выяўленчыя і творчыя здольнасці, фантазію; выхоўваць добрыя пачуцці, уменне бачыць прыгажосць, устойлівую цікавасць да стварэння выразных вобразаў у маляванні.

**Матэрыял:** сундучок з “залатым “ клубочкам, касцюм Чараўніцы, шарыкі з подпісам якасцяў чалавека, “чароўная палачка”, рознакаляровы падушкі па колькасці дзяцей, сундук з плоскімі каменнямі, фарбы, пэндзлікі па колькасці дзяцей.

**Ход занятка**

**В.** Ведаеце, дзеці, у мяне сёння цудоўны настрой і хочацца зрабіць штосьці незвычайнае! Вы мне не дапаможаце? Але каб мне дапамагчы, вы павінны таксама быць у добрым настроі. Як у вас сёння з настроем?

**В.** Зараз мы праверым, які ў каго настрой. Выберыце, калі ласка, любы кружок на стале.

*( На стале ляжаць кружочкі рознага колеру – па колькасці дзяцей – дзеці выбіраюць той кружок, які ім больш да спадобы. Яркі, цёплы колер – добры настрой, цёмныя, халодныя – дрэнны).*

**В.** Дзеці ўсе вы выбралі яркія, цёплыя колеры – гэта значыць у вас добры настрой, А каб ён стаў яшчэ лепшым, я хачу з вамі падзяліцца сваім настроем.

( дзеці становяцца ў круг, бяруцца за рукі, перадаюць усмешку адзін аднаму, пачынаючы з выхавацеля.)

**Гульня “Што для цябе прыгажосць”.**

*Выхавацель кожнаму дае ў рукі клубок, кожны павінен назваць што для яго прыгажосць. Клубок перадаецца па кругу, кожнаму.*

**В.** Няхай гэты клубок, як у казцы, павядзе нас па краіне Прыгажосці. А мы яму дапаможам.

**В.** Нітачка цягніся, цягніся,

Прыгажосцю падзяліся.

**В.** Вось чароўны сундучок,

У ім залаты клубок,

Ён у нас шаноўны госць,

Нам пакажа прыгажосць!

**В.** Нітачка цягніся, цягніся,

Прыгажосцю падзяліся.

**В.** Гэты клубочак з’явіўся ў нас нездарма. Сёння мы атпраўляемся ў казку. *(Гучыць музыка, дзеці на “каўры-самалёце” адпраўляюцца. Выхавацель пераапранаецца ў Чараўніцу).*

**Чараўніца:** Прывітанне, дзеці! Я чараўніца - Прыгажосць. Я вельмі люблю ўсё прыгожае. У мяне ёсць две сястры – Дабрыня і Мара. Мы разам падрыхтавалі для вас падарункі.

*(Узмахвае чароўнай “палачкай” і гаворыць)*

**(Чараўніца)** Раз, два, тры,

Прыгажосць твары.

*(з’яўляецца падарунак, гучыць трывожная музыка, чараўніца адкрывае кораб)*

(Чараўніца) Але гэты падарунак не ад маіх сясцёр. Яны добрыя, а гэта мог вам прыслаць толькі злосны чараўнік. Гэта ж камяні. Што мы можам пра іх сказаць? Якія яны? (Непрыгожыя, халодныя, шэрыя). Яны падобныя на злоснага чараўніка, бо ён сам такі. А вы на каго б хацелі быць падобныя – на добрага ці злоснага чараўніка? Давайце з вамі разам вызначым, якімі якасцямі павінен валодаць добры чараўнік, а якімі не.

**Гульня “Добры-злы”.**

Выхавацель называе якасці чалавека, а дзеці, калі гэта добрыя якасці пляскаюць у далонькі, калі злыя якасці то закрываюць твар рукамі. Напрыклад: дружалюбны, шчодры, справядлівы, вяселы. Сварлівы, скупы, зайздрослівы, хітры,

**В.** Злы чараўнік пэўна хацеў сапсаваць нам настрой, калі адправіў у падарунак камяні. Але ж скажу вам па-сакрэту, што калі захацець, то любое зладзейства можна пераўтварыць у добрую справу. Вось і з гэтых камянёў можна пабудаваць горад і не проста горад, а горад Дабрыні, Мары і Прыгажосці. Давайце памарым. Уявіце сабе, якім вы бачыце гэты горад? Памятайце, вашы мары павінны быць добрымі, прыгожымі і светлымі, таму, што мы з вамі – добрыя чараўнікі. Паспрабуем свае мары паказаць у малюнку, які павінен размясціцца на гэтых каменьчыках. Мары кожнага чалавека жывуць у яго сэрцы і вашы сардэчкі падкажуць, што намаляваць.

( Дзеці з педагогам сядаюць на рознакаляровыя падушкі, гучыць музыка, усе мараць… Затым пачынаюць па чарзе дапаўняць адзін аднаго, якім у бачыўся гэты горад.)

**В.** Паглядзіце, калі ласка, чым мы сягодня будзім з вамі маляваць? (гуашшу). Каб нашы камяні атрымаліся прыгожымі, трэба гуаш браць на пэндзлік па крыху, на самы кончык пэндзліка. Я марыла разам з вамі і намалявала сваю мару на камяні. Цяпер ён стаў не простым камнем, а чароўным. Мараў у мяне многа, але ўсе яны змясціліся на гэтым камені. Як вы думаеце, чаму? Так, бо я малявала кончыкам пэндзліка, таму што плошча для малюнка зусім малая. Малюйце густой фарбай, не разбаўляйце яе вадой, бо малюнак не атрымаецца.

(*Дзеці малююць, выхавацель назірае за іх працай, дапамагае, падказвае. Гучыць ціхая музыка.)*

**В**. А зараз давайте возьмем у далонькі свае чароўныя каменьчыкі, і кожны раскажа пра сваю мару. (Дзеці расказваюць пра свае мары, намаляваныя на каменчыках).

**В**. А для таго, каб нашыя мары збыліся, ў іх трэба верыць і спадзявацца і тады яны абавязкова збудуцца.

Раз, два, тры,

Прыгажосць, дабро твары!

Вось і вярнуліся мы з вамі з казкі. Ці спадабалася вам падарожжа?

**В**. А што спадабалася вам больш за ўсё? Што было цікавым? Што новага вы даведаліся?(Адказы дзяцей)

**В.** Але нашы чароўныя камяні засталіся з намі. Цяпер гэта не проста камяні – яны сталі каштоўнымі, бо яны захоўваюць нашы мары. Калі б дзеці ўсяго свету мелі такія камяні, то мы змаглі б пабудаваць вялікі Горад Мараў. Можа калі-небудзь так і будзе. А мы будзем захоўваць свае мары, берагчы і помніць іх, і яны абавязкова збудуцца.